《清明插柳词》
清代·曾燠

新烟晓飏江城暖，楼阁朦胧觉春满。隋堤柳枝昨初剪，插向门阑露犹泫。

生憎柳态娇于人，门里门前眉对展。黄鹂上下紫燕翻，往往误触苍琅根。

打球开宴笑语温，黄金端合为君门。纤腰舞倦春亦去，走马风中已飞絮。

作者简介：（1759—1830）江西南城人，字庶蕃，号宾谷。乾隆四十六进士，历任户部主事、两淮盐运使、贵州巡抚。工诗文。有《赏雨茅屋集》，又辑《江西诗征》及《骈体正宗》。